Gimnazija Piran

Šol.leto 2004/05

Prof. Lorena Štemberger

Povezava med učnim uspehom učencev 2.c Gimnazije Piran v šolskem letu 2003/04 in njihovo aktivno vključitvijo v izvenšolske dejavnosti

# OPREDELITEV PROBLEMA

Čedalje manj mladih v starosti od 15 do 19 let se odloča za aktivno preživljanje prostega časa v smislu aktivne udeležbe v različnih športnih, kulturnih in ostalih prostočasnih (izvenšolskih) dejavnostih. Nedvomno je to pogojeno tudi s čedalje hitrejšim tehnološkim napredkom (računalnik, internet, računalniške igre…), vplivom okolja in pogojem, ki jih lokalna skupnost nudi mladim za vključitev v izvenšolske dejavnosti. Eden od možnih kazalcev je tudi povezava učnega uspeha posameznika z njegovo odločitvijo ali se vključiti v izvenšolske dejavnosti, ali ne.

# PREGLED LITERATURE

* Podatki o uspehu vseh učencev 2. c Gimnazije Piran ob zaključku prvega ocenjevalnega obdobja;
* analiza podatkov opravljene ankete s pomočjo katere sem pridobila informacije o vključitvi v izvenšolske dejavnosti

# HIPOTEZA

Mislim, da ne obstaja nikakršna povezava oz. razmerje med učnim uspehom dijakov in aktivno udeležbo v izvenšolske dejavnosti. Kajti dijaki z boljšim učnim uspehom, ni nujno da so tudi aktivni v prostem času, torej, da so vključeni v kakršno koli interesno, izvenšolsko dejavnost, medtem ko se lahko tisti s slabšim učnim uspehom pridno ukvarjajo s kakšno aktivnostjo.

***Odvisna spremenljivka*** je torej povezava med učnim uspehom in aktivno vključitvijo dijakov v izvenšolske dejavnosti. ***Neodvisna spremenljivka*** so v tem primeru dijaki.

***Indikatorji in kazalci:***

* spol (ženski, moški)
* letnik (2.c)
* šola (Gimnazija Piran)

***IZBOR METOD(E)***

Pri raziskovanju problema si bom najprej pomagala z metodo spraševanja. Odločila sem se, da bom izvedla anketo, s pomočjo katere bodo na koncu bolj pregledno vidni rezultati ki jih bom postavila v tabele in grafe. Anketo bom izvedla neposredno, torej bom stopila do učencev 2. c Gimnazije Piran in jih povprašala o njihovem učnem uspehu in sodelovanju v interesnih dejavnostih v 1. letniku. V anketi bom uporabila samo zaprt tip vprašanj, tako da bodo dijaki lahko izbirali med možnimi različnimi odgovori. Na ta način bom pridobljene podatke lahko hitreje zbrala in analizirala.

Po opravljenem anketiranju in analiziranju podatkov, bom te podatke preverila še z metodo analize dokumentov. Preverila bom njihov učni uspeh v njihovi redovalnici. Kajti ne morem biti popolnoma prepričana ali so učenci povedali resnico ali sem pridobila le lažne podatke.

# ZBIRANJE PODATKOV

Anketiranje sem uspešno opravila 10.11.2004 v 2.c Gimnazije Piran (anketirala sem 30 dijakov). Po analizi teh podatkov sem pregledala še njihov učni uspeh lanskega šolskega leta v redovalnici, katero so mi posredovali na šoli. Podatki so se popolnoma ujemali, tako, da nisem imela težav s pisanjem sklepov in zaključka.

# ANALIZA PODATKOV

Kot sem že omenila, sem podatke uspešno analizirala in jih ponazorila v naslednji tabeli oz. grafu.

|  |  |
| --- | --- |
| **Število izvenšolskih dejavnosti** | Uspeh dijakov 2.c v šolskem letu 2003/04 |
|  | **odlično** | **prav dobro, dobro** | **zadostno** | **skupaj** |
| nobene dejavnosti | 3 | 2 | 7 | **12** |
| ena dejavnost | 2 | 8 | 3 | **13** |
| dve ali več dejavnosti | 0 | 5 | 0 | **5** |
| **skupaj** | **5** | **15** | **10** | **30** |

 



Iz dobljenih podatkov sem ugotovila, da obstaja le delna povezava med učnim uspehom dijakov in njihovo udeležbo v izvenšolskih dejavnostih. Pokazalo se je, da največ prostega časa posvečajo aktivnostim dijaki s prav dobrim in dobrim uspehom, za kako aktivnost se odloči tu pa tam tudi kak odličnjak, dijaki, ki pa so zadostni se ne ukvarjajo z ničemer. Slabši dijaki pravijo, da svoj prosti čas preživijo za računalnikom ali pa za televizijskim ekranom.

# SKLEPI

Izbrani podatki zavračajo mojo hipotezo. Izkazalo se je, da tistim dijakom, ki posvečajo veliko časa izvenšolskim dejavnostim ostaja le manjši del dneva katerega porabijo delno za počitek in delno za učenje. Kljub temu, da učenju posvečajo le nekaj uric na dan, dosegajo prav dober in dober uspeh. Večina odličnjakov posveča skoraj cel dan učenju, zjutraj v šoli in popoldne doma. Pridobijo si popolno znanje in se naučijo vseh podrobnosti. Nekateri dijaki, katerim gre bolj slabo v šoli in dosegajo dokaj nizke ocene pravijo, da so preleni, da bi se usedli za knjige, drugi pravijo, da se učijo, ampak si vseeno nič ne zapomnijo, tretje pa snov sploh ne zanima in koncu koncev ne vejo niti zakaj hodijo v šolo.

Pri tem raziskovanju sem uporabila le anketiranje in nato delno preverila podatke. Ne morem pa zagotoviti, da so rezultati natančni, kajti preverila sem le učni uspeh dijakov, ne pa tudi ali so res vključeni v kakšno izvenšolsko aktivnost.

Upoštevala sem:

1. **načelo splošnosti**: raziskava je zajela celotno populacijo 2.c Gimnazije Piran;
2. **načelo objektivnosti**: uporabila in upoštevala sem vse podatke, ki sem jih zbrala z raziskavo;
3. **načelo preverljivosti**: priprava, postopki in rezultati raziskave so zabeleženi in na razpolago drugim zainteresiranim;
4. **načelo natančnosti**: vprašanja so bila preprosta, jasna in nedvoumna

S tem je zaključeno moje raziskovalno delo.